Diari Oficial de la Generalitat Valenciana


Sumari del DOGV 9436, del 27-09-2022 (2022/8580)

Informació publica del projecte de construcció a efectes d'expropiació, amb motiu de les obres del projecte constructiu de séquies de Torrent, TM Torrent.
----------------------------------------------------------------------------------------------------------------------------------------------------------

### Dades del document

Número de DOGV
:   9436

Data del DOGV
:   27-09-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/8580


Data del document
:   29-07-2022

Organisme emissor
:   Ferrocarrils de la Generalitat Valenciana

Tipus de document
:   Anunci

Descriptors 

:   * Torrent
    * pla d'urbanisme

Informació publica del projecte de construcció a efectes d'expropiació, amb motiu de les obres del projecte constructiu de séquies de Torrent, TM Torrent. [2022/8580]  
Ferrocarrils de la Generalitat Valenciana (FGV), com a administrador de les infraestructures de transport ferroviari i tramviari, segons l'Ordre 2/2016, de 15 de febrer, de la Conselleria d'Habitatge, Obres Públiques i Vertebració del Territori, per la qual s'aprova el Catàleg d'infraestructures ferroviàries i tramviàries de la Generalitat i la seva adscripció als efectes de la seva administració, ha redactat el Projecte constructiu de les séquies de Torrent, aprovat el passat 4 de juliol per una resolució de la subdirectora adjunta d'Infraestructures d'FGV.  
  
Segons ho estableix l'article 66.3 de la Llei 6/2011, d'1 d'abril, de la Generalitat, de mobilitat de la Comunitat Valenciana, «l'aprovació del corresponent projecte bàsic o del de construcció de les actuacions regulades per aquesta llei que requerisca la utilització de nous terrenys, suposarà la declaració d'utilitat pública o interés social, la necessitat d'ocupació i la declaració d'urgència d'aquesta, a l'efecte de l'expropiació forçosa d'aquells en els quals haja de construir-se la línia, el tram o l'element de la infraestructura ferroviària, o que siguen necessaris per a modificar les preexistents, segons el que es preveu en la legislació expropiatòria».  
En conseqüència, se sotmet a informació pública la relació de béns i drets afectats, únicament als efectes d'esmenar possibles errors que puguen haver-se comés en relacionar els béns i drets afectats per la urgent ocupació, segons el que s'estableix en l'article 56 del Reglament d'expropiació forçosa.  
Termini: quinze dies a partir de la publicació del present anunci en el DOGV.  
Es fa saber que el present anunci es publica igualment als efectes establits en l'article 44 de la Llei 39/2015, d'1 d'octubre, del procediment administratiu comú de les administracions públiques, per als interessats que figuren com desconeguts.  
Lloc d'exposició: oficines de Ferrocarrils de la Generalitat Valenciana, situades a la partida de Xirivelleta, s/n, València 46015. Horari: dies laborables, de 09.00 a 14.00 hores. Telèfon 093 774 418. Aquesta documentació també pot ser consultada en la pàgina web:  
https://www.fgv.es/informaciones-publicas/acequias-torrent/  
  
València, 29 de juliol de 2022.- La directora gerent: Anaïs Menguzzato García.